**Fundargerð stjórnar 15. nóv. 2016**

Fundur settur kl. 11.00

Mættir: Kristín Dagbjartsdóttir, Gísli Garðarsson, Egill Gústafsson, Helga Baldursdóttir, Jónína Haraldsdóttir. Aðeins síðar Guðmundur Karl Þorbjörnsson.

Leitað hefur verið eftir tilboðum hjá Skyrgerðinni og Örkinni til að halda jólafundinn þann 15. des. n.k. Samþykkt var að taka tilboði Skyrgerðarinnar (Þinghúsið) þótt það sé dýrara þar sem margir eru spenntir fyrir að fá að vera þar.

Hafa samband við Önnu Jórunni og Margréti Stefánsdóttur um song, einnig var haft samband við Sr. Ninnu Sif prest um að hafa smá hugvekju og tók hún vel í það, átti eftir að athuga með dags. hvort það gengi upp.

Kristín fékk bréf frá Ingibjörgu Ólafsdóttur, dóttur Ólafs Beinteins um hvort hún mætti syngja fyrir eldri borgara í ágúst 2017 ef hún fengi inni í Varmahlíð á þeim tíma og var vel tekið í það.

Sigurbjörn Bjarnason í Bláfelli samþykkti að hafa myndasýningu fimmtudagskvöldið 24.11.2016.

Ákveðið að hafa tiltekt og jólaskreytingu laugardaginn 26.11.2016.

Formaður hefur ráðið Þórð Garðarsson sem bókavörð félagsins og einnig hefur hann fengið lykil til að geta sinnt þessu starfi þar sem Guðmundur Einarsson hefur gefið félaginu bókasafn sitt og þakkar félagið honum þessa gjöf.

Fleira ekki tekið fyrir og fundi slitið kl. 12.30

Ritari FEBH

Jónína Haraldsdóttir